Што было б сапраўды карысным — дык гэта адразу ж пазбавіцца сэксуалізаваных ілюстрацый, пазнаёміцца з “метадычкамі” па мове варожасці і пашырыць дыяпазон публікацый, пакінуўшы жоўтым старонкам матэрыялы пра шлюб “самай прыгожай спартсменкі” і “сямейныя сакрэты дэпутаткі”. А яшчэ лепей пакінуць гэтыя матэрыялы і фармулёўкі ў мінулым стагоддзі. Пра тое, як недарэчна выглядаюць тэксты падобнага кшталту можна пабачыць, дзякуючы пярэкрутам.